ኤርትራ ምንጪ ስእሊ, Getty Images ኤርትራ፡ ሓንቲ ካብ ድኻታት ሃገራት ዓለም እያ። እታ ሃገር 1.5 ሚልዮን ካብ ህዝባ ኣብ ስደት ዝነብር ኮይኑ፡ እቲ ኣብ ስደት ዘሎ ህዝባ ምስ ብዝሒ ህዝባ ብምንጽጻር ሓደ ሕምሲት ይውክል። እቲ ቀንዲ ምንኽንያት ስደት ኮይኑ ዝጥቀስ ድማ ኣብታ ሃገር ዘሎ ግዱድን መወዳእታ ዘይብሉን ሃገራዊ ኣገልግሎት እዩ። ኣብታ ሃገር ዕድሚኦም ካብ 18 ክሳብ 50 ዝኾኑ ዜጋታት እቲ ሃገራዊ ኣገልግሎት ከምዝምልከቶም’ዩ ዝፍለጥ። ቁጠባ ኤርትራ ኣብ ዝሓለፈ ዓሰርተታት ዓመታት ብሰንኪ ዶባዊ ኵናት፤ ውለቀ መላኺ ኣመራርሓን ኣብ ልዕሊ እታ ሃገር ብሕቡራት ሃገራት ንትሽዓተ ዓመታት ተነቢሩ ዝነበረ እገዳን ብኸቢድ ተሃስዩ እዩ። እቲ ኣብ ዝሓለፈ ክልተ ዓመታት ምስ ኢትዮጵያ ዝተጀመረ ክልትኣዊ ምሕዝነትን ምኽታም ውዕል ሰላምን ኣብታ ሃገር ዘሎ ቁጠባዊ ኵነታትን ዋሕዚ ስደትን ከፍኵሶ ትጽቢት ተነቢሩሉ ነይሩ። እንተኾነ እቲ ንሓጺር እዋን ዝተኸፍተ ዶባት ተመሊሱ ተዓጽዩ። መንግስቲ ኤርትራ'ውን ሎሚ ዓመት ንዝኽሪ ክልተ ዓመት 'ስምምዕ ሰላምን ምሕዝነትን ኤርትራን ኢትዮጵያን' ኣመልኪቱ ኣብ ዘውጽኦ ሓበሬታ፡ እቲ ስምምዕ "ኤርትራ ካብ ውግእን ወረ ውግእን ተገላጊላ ኣብ ሰላማዊ ምህናጽ ከተድህብ ባብ ዘርሃወ ስምምዕ ሰላም" ምዃኑ እኳ እንተገለጸ፡ ከምቲ ተስፋ ዝተነብረሉ ከም ዘይሰጎመ ግና ኣፍሊጡ። እቲ ንግዳውን ቁጠባውን ዝምድናን ምትሕግጋዝን ክልቲአን ሃገራት'ውን ኣይሰጎመን ኢሉ። ኣየኖት ሃገራት'የን ሃገራዊ ኣገልግሎት ዘለወን ሃገራዊ ኣገልግሎት ብዓይኒ መንግስቲ ኤርትራ "ሃገራዊ ኣገልግሎት ብግቡእ እንተዝመሓደር ቅያ ምተሰርሐ" ሃገራዊ ኣገልግሎት ናይ ብሓቂ ጠንቂ ስደት ድዩ?
